CELEX: 32019D1184
Language: el
Date: 2019-07-03 00:00:00
Title: Απόφαση (ΕΕ) 2019/1184 της Επιτροπής, της 3ης Ιουλίου 2019, σχετικά με την προτεινόμενη πρωτοβουλία πολιτών με τίτλο «Καλλιεργήστε την επιστημονική πρόοδο: οι καλλιέργειες μετράνε!» [κοινοποιηθείσα υπό τον αριθμό C(2019) 4975]

11.7.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 185/50
               
            
         ΑΠΟΦΑΣΗ (ΕΕ) 2019/1184 ΤΗΣ ΕΠΙΤΡΟΠΗΣ
         της 3ης Ιουλίου 2019
         σχετικά με την προτεινόμενη πρωτοβουλία πολιτών με τίτλο «Καλλιεργήστε την επιστημονική πρόοδο: οι καλλιέργειες μετράνε!»
         
            
               [κοινοποιηθείσα υπό τον αριθμό C(2019) 4975]
            
         
         (Το κείμενο στην αγγλική γλώσσα είναι το μόνο αυθεντικό)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 211/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, σχετικά με την πρωτοβουλία πολιτών (1), και ιδίως το άρθρο 4,
         Εκτιμώντας τα ακόλουθα:
         
                     (1)
                  
                  
                     Το αντικείμενο της προτεινόμενης πρωτοβουλίας πολιτών με τίτλο «Καλλιεργήστε την επιστημονική πρόοδο: οι καλλιέργειες μετράνε!» αφορά τα εξής: «Η οδηγία 2001/18/ΕΚ είναι παρωχημένη. Εμείς, ως φοιτητές βιολογικών επιστημών, θεωρούμε σημαντικό να αναθεωρηθεί ο ισχύων μηχανισμός εξαίρεσης που προβλέπεται στην οδηγία, όσον αφορά τις νέες τεχνικές βελτίωσης των φυτών.»
                  
               
                     (2)
                  
                  
                     Οι στόχοι της προτεινόμενης πρωτοβουλίας πολιτών αφορούν τα εξής: «Συγκεκριμένα, ζητούμε μεγαλύτερη νομική σαφήνεια και περαιτέρω ορισμούς. Στόχος μας είναι να διευκολυνθεί η διαδικασία έγκρισης για τα προϊόντα που προκύπτουν μέσω νέων τεχνικών βελτίωσης των φυτών, τα οποία φέρουν μόνο τα υπάρχοντα φυσικά χαρακτηριστικά τους. Σκοπός είναι να βελτιωθεί η επιστημονική πρόοδος στην Ευρωπαϊκή Ένωση, ενώ παράλληλα θα προστατεύεται η υγεία των ανθρώπων και των ζώων καθώς και το περιβάλλον.»
                  
               
                     (3)
                  
                  
                     Η Συνθήκη για την Ευρωπαϊκή Ένωση (ΣΕΕ) ενισχύει την ιθαγένεια της Ένωσης και βελτιώνει περαιτέρω τη δημοκρατική λειτουργία της Ένωσης προβλέποντας, μεταξύ άλλων, ότι κάθε πολίτης έχει το δικαίωμα να συμμετέχει στον δημοκρατικό βίο της Ένωσης μέσω της Ευρωπαϊκής Πρωτοβουλίας Πολιτών.
                  
               
                     (4)
                  
                  
                     Για τον σκοπό αυτό, οι διαδικασίες και οι προϋποθέσεις που απαιτούνται για την πρωτοβουλία πολιτών θα πρέπει να είναι σαφείς, απλές, εύχρηστες και αναλογικές προς τον χαρακτήρα της πρωτοβουλίας των πολιτών, ώστε να ενθαρρύνουν τη συμμετοχή των πολιτών και να καθιστούν την Ένωση περισσότερο προσιτή.
                  
               
                     (5)
                  
                  
                     Για την εφαρμογή των Συνθηκών, μπορεί να εκδοθεί νομική πράξη της Ένωσης για την προσέγγιση των νομοθετικών, κανονιστικών και διοικητικών διατάξεων των κρατών μελών που έχουν ως αντικείμενο την εγκαθίδρυση και τη λειτουργία της εσωτερικής αγοράς, βάσει του άρθρου 114 της Συνθήκης για τη λειτουργία της Ευρωπαϊκής Ένωσης (ΣΛΕΕ).
                  
               
                     (6)
                  
                  
                     Για τους λόγους αυτούς, σύμφωνα με το άρθρο 4 παράγραφος 2 στοιχείο β) του προαναφερόμενου κανονισμού, η προτεινόμενη πρωτοβουλία πολιτών δεν ευρίσκεται καταφανώς εκτός του πλαισίου των αρμοδιοτήτων της Επιτροπής να υποβάλλει πρόταση για την έκδοση νομικής πράξης της Ένωσης με σκοπό την εφαρμογή των Συνθηκών.
                  
               
                     (7)
                  
                  
                     Επιπλέον, έχει συγκροτηθεί επιτροπή πολιτών και έχουν οριστεί πρόσωπα επικοινωνίας σύμφωνα με το άρθρο 3 παράγραφος 2 του κανονισμού, η δε προτεινόμενη πρωτοβουλία πολιτών δεν είναι κατάφωρα καταχρηστική, επιπόλαια ή κακόβουλη και δεν αντίκειται προφανώς στις αξίες της Ένωσης όπως αυτές ορίζονται στο άρθρο 2 της ΣΕΕ.
                  
               
                     (8)
                  
                  
                     Επομένως, η προτεινόμενη πρωτοβουλία πολιτών με τίτλο «Καλλιεργήστε την επιστημονική πρόοδο: οι καλλιέργειες μετράνε!» θα πρέπει να καταχωριστεί.
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η προτεινόμενη πρωτοβουλία πολιτών με τίτλο «Καλλιεργήστε την επιστημονική πρόοδο: οι καλλιέργειες μετράνε!» καταχωρίζεται.
         
         
            Άρθρο 2
            Η παρούσα απόφαση αρχίζει να ισχύει στις 25 Ιουλίου 2019.
         
         
            Άρθρο 3
            Η παρούσα απόφαση απευθύνεται στους διοργανωτές (μέλη της επιτροπής πολιτών) της προτεινόμενης πρωτοβουλίας πολιτών με τίτλο «Καλλιεργήστε την επιστημονική πρόοδο: οι καλλιέργειες μετράνε!», τους οποίους εκπροσωπούν η κ. Lavinia SCUDIERO και η κ. Martina HELMLINGER, που ενεργούν ως πρόσωπα επικοινωνίας.
         
         
            Βρυξέλλες, 3 Ιουλίου 2019.
            
               
                  Για την Επιτροπή
               
               Frans TIMMERMANS
               
                  Πρώτος Αντιπρόεδρος
               
            
         
         
            (1)  ΕΕ L 65 της 11.3.2011, σ. 1.